**usmernenie k zapísaniu povinne voliteľných a výberových predmetov**

Tento predpis upravuje postup pri zapisovaní povinne voliteľných a voliteľných predmetov na 1. a 2. stupni štúdia.

**Čl. 1**

**Zápis povinne voliteľného predmetu**

1. Študent si zapisuje povinne voliteľné predmety na základe študijného plánu programu, ktorý študuje a na základe bloku povinne voliteľných predmetov, ktoré si zvolil pri prvom zápise na štúdium.
2. Povinne voliteľné predmety na konkrétny semester má študent zaznamenané v „zápisnom liste“.
3. Zameniť navzájom povinne voliteľné predmety je možné iba v odôvodnených prípadoch, a to:
4. ak povinne voliteľný predmet už nie je v ponuke na daný akademický rok po návrate z prerušenia štúdia,
5. pri opakovanom predmete, ak už povinne voliteľný premet nie je v ponuke na daný akademický rok,
6. ak študentovi zápis zvolených predmetov znemožnia nepredvídateľné a vážne okolnosti (napr. dlhotrvajúca hospitalizácia počas termínu kola zápisu). V takomto prípade musí byť žiadosť doložená relevantným úradným dokladom.

**Čl. 2**

**Zápis výberového predmetu**

1. Študent si môže zapísať výberový predmet z predmetov, ktoré sú na daný akademický rok v oficiálnej ponuke jednotlivých fakúlt a súčastí PU v Prešove.
2. Z rozpočtových dôvodov si môže študent:
3. zapísať v jednom semestri ľubovoľný počet výberových predmetov ponúkaných FM,
4. zapísať v príslušnom akademickom roku iba jeden výberový predmet poskytovaný ostatnými pracoviskami PU v Prešove; najviac však 3x za celé štúdium.
5. V akademickom roku, v ktorom študent opakovane vykonáva akékoľvek prenesené predmety z predošlej časti štúdia, si študent nemôže zapísať výberové predmety poskytované inými pracoviskami PU. Je povinný v danom roku venovať všetko úsilie zvládnutiu nielen predmetov daného roka študijného plánu na FM PU, ale tiež ním prenesených predmetov.
6. Výberové predmety na konkrétny semester má študent zaznamenané v „zápisnom liste“.
7. Výberový predmet poskytovaný FM PU v Prešove sa otvára iba pri dostatočnom počte záujemcov, ktorý pre daný akademický rok stanoví katedra, ktorá výučbu zabezpečuje.

**Čl. 3**

(1) Za úplnosť údajov v zápisnom liste zodpovedá študent.

1. Tento predpis nadobúda platnosť a účinnosť dňom 22. 2. 2021.

prof. Ing. Róbert Štefko, Ph.D.

dekan FM PU